Stadionul Olimpic din München

Stadionul Olimpic (germană Olympiastadion) este un stadion din München, Germania, situat în centrul parcului olimpic din nordul orașului. Arena a fost construită pentru a găzdui Olimpiada de vară din 1972. Inițial capacitatea stadionului era de 80.000 de locuri, însă astăzi este de 69.250 de locuri. Până la construcția Allianz Arena cu ocazia Cupei Mondiale din 2006, Olympiastadion a reprezentat casa cluburilor Bayern München și TSV 1860 München. Arena a găzduit meciuri importante de nivel mondial cum ar fi: Finala Campionatului Mondial de Fotbal 1974, Finala Euro '88 și trei finale ale Cupei Campionilor Europeni (în 1979, 1993, 1997). Istorie Stadionul Olimpic din München este construit în Parcul Olimpic, care are cu o suprafață de trei kilometri pătrați, este situat la patru kilometri situat la nord-vest de centrul orașului München. Stadionul Olimpic este construit pe două treimi din pământ și, pe lângă un teren de fotbal, dispune și de o pistă de atletism. Suprafața terenului de joc este din gazon natural. Arena a fost primul stadion din Germania dotat cu încălzire subterană și o zonă VIP, lăudându-se cu cele mai moderne reflectoare de stadion din lume. Stadionul Olimpic din München este o clădire protejată din anul 1997. Pe 9 iunie 1969 au început lucrările la stadion, arena olimpică multifuncțională și piscina. Cu toate acestea, construcția a început oficial abia pe 14 iulie 1969, odată cu punerea pietrei de temelie într-o ceremonie simbolică, iar deschiderea oficială a stadionului, s-a făcut la 26 mai 1972, Stadionul Olimpic are reflectoare alimentate de opt transformatoare. Pentru eficiență energetică, a fost nevoie de cinci minute pentru a atinge luminozitatea maximă. Reflectoarele sunt montate pe tribuna estică și fiecare avea o iluminare de 1.875 lux. Stadionul Olimpic din München este echipat cu două tabele de scor de 18,4 pe 8 metri. Stadionul a fost finalizat în primăvara anului 1972 și a fost folosit imediat pentru meciuri test. Pe 26 mai 1972, meciul de deschidere a fost un meci internațional de fotbal între Germania de Vest și URSS, pe care gazdele l-au câștigat cu 4-1 în fața a aproximativ 80.000 de spectatori Pe 28 iunie 1972, FC Bayern München a disputat primul său meci pe Stadionul Olimpic împotriva lui FC Schalke 04 în finala sezonului, câștigând cu scorul de 5 - 1 și implicit campionatul Germaniei. Pe 2 august 1972, echipa TSV 1860 München a jucat, de asemenea, primul său meci pe Stadionul Olimpic din München într-un meci din Cupa Ligii. Pe 26 august 1972, Stadionul Olimpic din München a avut loc ceremonia de deschidere oficială a Jocurile Olimpice de vară, de către președintele federal Gustav Heinemann. La parada de deschidere au participat peste 7.100 de sportivi din 121 de națiuni, iar tânărul atlet Günter Zahn a aprins flacăra olimpică amplasată deasupra tribunei de est. Primul meci de fotbal olimpic a avut loc pe 27 august 1972, iar patru zile mai târziu au început competițiile de atletism. Pe 5 septembrie 1972, când aproximativ două treimi din Jocuri erau în desfășurare, atmosfera de sărbătoare s-a încheiat brusc în urma crizei ostaticilor de la München. În acea dimineață devreme, teroriștii palestinieni din gruparea Septembrie Negru au ucis doi membri ai echipei olimpice israeliene și au luat alți nouă ostatici. Competițiile programate pentru acea zi au fost anulate. Pe 10 septembrie 1972 în finala turneului olimpic, echipa națională olimpică de fotbal a Poloniei a câștigat turneul de fotbal, învingând naționala olimpică de fotbal a Ungariei cu scorul de 2 - 1. Tot în timpul Jocurile Olimpice de vară din 1972 pe Stadionul Olimpic din München s-au doborât și stabilit noi recorduri mondiale sau olimpice. După terminarea Jocurile Olimpice, stadionul a găzduit în principal meciurile de acasă ale echipei FC Bayern München, dar și unele meciuri ocazionale a echipei TSV 1860 München. Partea sudică a stadionului, fanii echipei FC Bayern München își încurajau echipa, iar din partea nordică a stadionului erau amplasați fanii echipei TSV 1860 München. In perioada 6 august 2002 - 11 august 2002 Stadionul Olimpic din München, a găzduit Campionatul European de Atletism din 2002. Echipa națională de fotbal a Germaniei a disputat în total 14 meciuri de fotbal pe Stadionul Olimpic din München. Stadionul a găzduit cinci meciuri din cadrul Cupei Mondiale din 1974 și două meciuri din cadrul Campionatului European din 1988, inclusiv ambele finale. În total, 19 meciuri internaționale ale echipelor naționale de seniori s-au jucat pe Stadionul Olimpic. Pe 26 iulie 2023, Consiliul Local München a aprobat renovarea amplă a Stadionul Olimpic din München. Evenimente Stadionul Olimpic din München a găzduit numeroase evenimente. 1972-2001 Echipa națională de fotbal a Germaniei 1972: Jocurile Olimpice de vară din 1972 1974: Campionatul Mondial de Fotbal 1974 1972: Campionatele Germaniei de Atletism 1979: Finala Cupa Campionilor Europeni 1978-1979 1982: Campionatele Germaniei de Atletism 1983/84: Întâlnirea Internațională de Atletism 1983–1996: Sosirea Maratonului de la München 1988: Campionatul European de Fotbal 1988 1992: Campionatele Germaniei de Atletism 1993: Finala Ligii Campionilor 1993 1997: Finala dinLiga Campionilor 1996-1997 1997: Cupa Europeană de Atletism 1999: Finala Marelui Premiu IAAF 2002: Campionatele Europene de Atletism 2007: Cupa Europeană de Atletism 2012: Finala din Liga Campionilor Feminin UEFA 2011/12 2022: Campionatele Europene de Atletism Fotbal la Jocurile Olimpice de vară din 1972 Stadionul Olimpic din München a găzduit următoarele meciuri la Jocurile Olimpice de vară din 1972 Medalia de bronz au fost împărțită între echipele naționalele ale Uniunii Sovietice și Germaniei de Vest. Campionatul Mondial de Fotbal 1974 Stadionul Olimpic din München a găzduit următoarele meciuri la Campionatul Mondial de Fotbal 1974. Campionatul Mondial de Fotbal 1974 a fost câștigat de Germania de Vest. Campionatul European de Fotbal 1988 Stadionul Olimpic din München a găzduit următoarele meciuri la Euro 1988: Campionatul European de Fotbal 1988 a fost câștigat de Olanda. Cupa Campionilor Europeni Stadionul Olimpic din München a găzduit trei finale ale Cupei Campionilor Europeni. Națională de fotbal a Germaniei Pe Stadionul Olimpic din München echipa națională de fotbal a Germaniei a disputat 14 meciuri. Supercupa Germaniei Stadionul Olimpic din München a găzduit două finale din Supercupa Germaniei. Galerie Note Legături externe Official site Arhivat în 2 noiembrie 2014, la Wayback Machine. Olympic Stadium review by a+t architecture publishers